section_heading: Prvi svjetski rat
paragraph_text: Na početku Prvog svjetskog rata Zwehl je reaktiviran, te postaje zapovjednikom VII. pričuvnog korpusa koji se nalazio u sastavu 2. armije kojom je zapovijedao Karl von Bülow. Zwehl s VII. pričuvnim korpusom sudjeluje u opsadi i zauzimanju tvrđave Maubeuge za što je 8. rujna 1914. odlikovan ordenom Pour le Mérite. Nakon osvajanja tvrđave Maubeuge, Zwehl s VII. pričuvnim korpusom sudjeluje u Prvoj bitci na Marni nakon čega VII. pričuvni korpus prelazi u sastav 7. armije koja se nalazila pod zapovjedništvom Josiasa von Heeringena. S VII. pričuvnim korpusom Zwehl sudjeluje u Prvoj bitci na Aisnei nakon čega je premješten na Istočno bojište. U prosincu 1916. Zwehl postaje vojnim guvernerom Antwerpena koju dužnost je obavljao sve do kraja rata.